als_Latn dik_Latn sag_Latn
Në takim u bisedua për zhvillimet e fundit në Kosovë si dhe u diskutua për thellimin e bashkëpunimit në fushat e interesit të përbashkët.
Ministrja Tahiri vlerësoi rolin e OSBE-së në proceset demokratike në Kosovë dhe gjithë mbështetjen e deritashme për Kosovën.
Ajo potencoi se bashkëpunimi mes Qeverisë së Kosovës dhe zyrës së OSBE-së në Kosovë ka qenë në dobi të forcimit të institucioneve demokratike të vendit si dhe në krijimin e një shoqërie me mundësi të barabarta për gjithë qytetarët dhe komunitetet.
Ajo shprehu gatishmërinë e Qeverisë së Kosovës për thellimin e bashkëpunimit në fushat ku OSBE mund të jap kontributin e saj.
Ambasadori Schlumberger shprehu përkrahjen për zhvillimin e Kosovës në të gjitha drejtimet duke theksuar gatishmërinë për angazhime të përbashkëta për të adresuar çështje ku ekspertiza e OSBE-së është e nevojshme, duke thelluar më tej bashkëpunimin tradicional për të ardhmen evropiane të Kosovës.
Ai në mënyrë të veçantë vlerësoi angazhimet e Kosovës në kontekstin rajonal dhe fqinjësinë e mirë duke veçuar Dialogun e Brukselit si një kontribut për paqen dhe stabilitetin në rajon.
Ai vuri në dukje se OSBE- ja është e interesuar të vazhdoj të jap kontribut në zbatimin e marrëveshjeve të Brukselit, duke theksuar se zbatimi praktikë i marrëveshjeve duhet të avancojë më tej.
als_Latn als_Latn als_Latn als_Latn als_Latn als_Latn als_Latn